proxectonos/corpus_dominio_legal_administrativo_tmp huggingface dataset:
RESOLUCIÓN DE ALCALDÍA APROBATORIA DE PLAN DE DISPOSICIÓN DE FONDOS MUNICIPAL
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 02/10/2015)

Xosé Represas Giráldez, alcalde-presidente do Concello de Ponteareas, mediante Resolución con data do 11 de agosto de 2015, aprobou en cumprimento do disposto no art.º 187 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, o Plan de disposición de fondos da Tesourería deste concello para 2015 e sucesivos, quedando a disposición das persoas interesadas na Tesourería do Concello de Ponteareas. Ponteareas, 11 de agosto de 2015.—O Alcalde, Xosé Represas Giráldez.
NOMEAMENTO DOS TENENTES ALCALDES
ADMINISTRACIÓN LOCAL — Municipal — Valga (Outros documentos, notificacións e informacións públicas, 02/07/2015)

En cumprimento do disposto no artigo 46.1 do RD 2568/1986, publicase que a Alcaldía deste Concello, con data de 17 de xuño de 2015, ditou o Decreto do tenor literal seguinte: “Visto que, constituída a nova Corporación en sesión celebrada o día 13 de xuño de 2015, en virtude das eleccións locais do día 24 de maio de 2015 convocadas por Real Decreto 233/2015, de 30 de marzo, procede deseñar o novo réxime de organización e funcionamento deste Concello, no que están presentes os Tenentes de Alcalde, como órganos de carácter necesario, segundo se configuran nos artigos 20.1 a) da Lei 7/1985, de 2 de abril Reguladora das Bases de Réxime Local, 59.2 a) da Lei 5/1997, de 22 de xullo de Administración Local de Galicia e 35.2 do RD 2568/1986, de 28 de novembro polo que se aproba o Regulamento de Organización, Funcionamento e Réxime Xurídico das Entidades Locais. Visto que segundo determinan os artigos 23.3 da Lei 7/1985, 62.1 da Lei 5/1997 e 46.1 do RD 2568/1986, son libremente nombrados e cesados polo Alcalde de entre os membros da Xunta de Goberno Local, en uso das facultades atribuidas a esta Alcaldía polos artigos 21.2 da Lei 7/1985 e 61.2 da Lei 5/1997, así como polo artigo 46.1 do RD 2568/1986, Primeiro.—Nomear Tenentes de Alcalde deste Concello aos Concelleiros que a continuación se relacionan, e pola seguinte orde de nomeamento: • Primeiro Tenente de Alcalde: Don Román Castro Castromán. • Segunda Tenente de Alcalde: Dona Mª Carmen Castiñeiras López. • Terceiro Tenente de Alcalde: Don José Ángel Souto Jamardo. • Cuarta Tenente de Alcalde: Dona Carmen Gómez Pardal. Corresponde aos Francisca Belen Walter Orlando Tobal El Aachoury substituír a esta Alcaldía na totalidade das súas funcións, e pola orde do seu nomeamento, nos supostos de ausencia, enfermidade ou impedimento que o imposibilite para o exercicio das súas atribucións, así como desempeñar ditas funcións en caso de vacante na Alcaldía ata que tome posesión o novo Alcalde. Segundo.—Notificar persoalmente o presente Decreto aos designados e proceder á publicación no Boletín Oficial da Provincia e Taboleiro de Anuncios do concello, sen prexuízo da efectividade do Decreto desde o día seguinte á súa sinatura. Terceiro.—Dar conta de este Decreto ao Pleno do Concello na primeira sesión que se celebre.” O que se fai público para xeral coñecemento. Valga, 18 de xuño de 2015.—O Alcalde, José María Bello Maneiro.
APROBACIÓN DO CALENDARIO FISCAL 2016
ADMINISTRACIÓN LOCAL — Provincial — Deputación Provincial (Recadación, 23/10/2015)

Visto o Informe proposta do Xefe do Servizo de Recadación, de 7 de outubro de 2015. En cumprimento do deber da administración tributaria de poñer a disposición dos contribuíntes a información necesaria para cumprir coas obrigas tributarias e fiscais, recollida no artigo 34 da da Lei 58/2003, de 17 de decembro, Xeral Tributaria, e unha vez vistos o artigo 62.3 da mesma lei, o artigo 24 do RD 939/2005, de 29 de xullo, polo que se aproba o Regulamento Xeral de Recadación, e 5 do RD 1174/1987, do 18 de setembro, polo que se regula o réxime xurídico dos funcionarios de Administración Local con habilitación de carácter nacional, procede fixar coa antelación suficiente os prazos de pagamento do período voluntario de cobranza para os tributos de cobro periódicos e de notificación colectiva sobre os que a Deputación Provincial de Pontevedra ten delegadas as competencias de xestión e recadación. Ó abeiro do establecido no artigo 23 da Ordenanza fiscal xeral do órgano de xestión tributaria e recadación da Deputación de Pontevedra, RESÓLVESE: PRIMEIRO.- Aprobar o Calendario Fiscal do contribuínte para o exercicio 2016, consonte ós prazos sinalados nos cadros que se xuntan, e coas especificacións que a continuación se describen. SEGUNDO.- Proceder á súa difusión mediante a súa publicación no Boletín Oficial da Provincia de Pontevedra, a súa remisión ós concellos e demais entes delegantes e a comunicación a través de medios telemáticos (Oficina Virtual Tributaria – ORAL), para xeral coñecemento dos particulares. (1) Data de cargo en conta para os recibos con orde de orden de domiciliación bancaria (D. B.) polo importe total do recibo. (2) Data de cargo en conta para os recibos con orde de orden de domiciliación bancaria (D. B.) en 2 prazos, cada un deles polo 50% do importe do recibo. (3) Data límite para que os concellos comuniquen ó ORAL as modificacións (Altas, Baixas, etc.), dos padróns. (4) Data límite para a aprobación dos padróns pola Tesourería e carga de datos no sistema informático, coa finalidade de facilitar que o Servizo de Recadación proceda á gravación das domiciliacións bancarias e á remisión dos ficheiros para a impresión dos instrumentos de cobro, que serán remitidos ós contribuíntes nos primeiros días da cobranza. Pontevedra, a 14 de outubro de 2015.—O Tesoureiro, Aldan Gomez de la Cruz Rasilla.
APROBACIÓN PADRÓN AUGA MAR-ABR 2015
ADMINISTRACIÓN LOCAL — Municipal — Poio (Outros documentos, notificacións e informacións públicas, 12/06/2015)

Asunto: Aprobación Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 2º bimestre 2015. Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente ó 2º bimestre 2015 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día vinte e cinco de maio de dous mil quince, adoptou, entre outros, o seguinte acordo: Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 2º bimestre 2015. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Poio, a 27 de maio de 2015.— v. e pr. O Alcalde, Luciano Sobral.
APROBACION E PERIODO COBRO IMPOSTO VEHÍCULOS TRACCIÓN MECANICA.
ADMINISTRACIÓN LOCAL — Municipal — Redondela (Recación, 15/04/2015)

Aprobado por Resolución da Alcaldia de data 26 de marzo de 2015 o Padrón do Imposto sobre Vehículos de Tracción Mecánica correspondente ao exercicio 2015, estará a disposición do público no Servicio de Xestión Tributaria deste Concello, durante o prazo de 15 dias contados a partir do seguin te ao da publicación deste anuncio no Boletín Oficial da Provincia, poidendo os interesados/as examina-lo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario do Imposto sobre Vehículos de Tracción Mecánica será o comprendido entre o 15 de abril e o 15 de xuño, ambos inclusive, no horario de caixa de cada entidade bancaria colaboradora. O Imposto deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 15 de maio de 2015 non tiñesen recibido nos seus domicilios os formularios de ingreso, disporán de prazo ata o 15 de xuño de 2015 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinxi mento e devengarán os recargos do período ejecutivo, xuros de demora e, no seu caso, as costas que se produzan (artigo 161 da Lei Xeral Tributaria). Redondela 26 de marzo de 2015.—O Alcalde, Javier Bas Corugeira. Encargado Taboleiro de Anuncios.
NOTIFICACIÓN A DONA CONCEPCIÓN ABOAL AGRELO. EXPEDIENTE Nº 2015007895
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 09/06/2015)

Intentada a notificación a DONA MAHDAD NALLY, CONCEPCION VICENTA XXXXXXXXX, do acto administrativo sinalado no asunto, relativo ao exp. Nº 2015007895, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, na redacción conferida pola Lei 4/1999, do 13 de xaneiro, procédese á súa notificación mediante a publicación no BOP e no taboleiro de anuncios do Rexistro Xeral do Concello do seu texto íntegro: “CÓDIGO:2015/COMPREVNONSUX/000093 NÚM. EXPTE.: 2015007895 ASUNTO: 514 V-L BIS-COMUNICACION PREVIA DE ACTOS DE USO DO SOLO E DO SUBSOLO NON SUXEITOS A LICENZA MUNICIPAL PREVIA EN RUA BENITO CORBAL 27-7B SITUACIÓN: RUA BENITO CORBAL, Nº 27-7º A REFERENCIA CATASTRAL: 9678902NG2997N0038MX SOLICITANTE: RUBEN IGNACIO MONTECATINE GARCIA VILLANOVA NIF XXXXXXXXX REQUIRIMENTO E AUDIENCIA PREVIA Á INEFICACIA Poño no seu coñecemento que segundo o informe da arquitecta técnica da Oficina Técnica de Licenza e Inspección a documentación presentada coa comunicación previa referida no encabezamento resulta incompleta consonte co disposto no artigo 194.5 da Lei 9/2002, do 30 de decembro, de ordenación urbanística e protección do medio rural de Galicia, na redacción conferida pola Lei 9/2013, do 19 de decembro de 2013. Advírtolle que, en consecuencia, a súa comunicación resulta incursa nun suposto de inexactitude, falsidade u omisión, de carácter esencial, debendo absterse de executar ningún tipo de obra. Xa que logo, ao abeiro do disposto no artigo 76 da Lei 30/1992, do réxime xurídico das administracións públicas e do procedemento administrativo común, requírolle para que nun prazo de dez días hábiles, contados dende o seguinte ao da recepción deste oficio, emende a deficiencia advertida pola técnica municipal no seu informe de data 17/03/15, do que se lle da traslado. Asemade, consonte co disposto no artigo 194.5 da Lei 9/2002, outórgolle trámite de audiencia durante un prazo de dez (10) días, co fin de que poida examinar o expediente e presentar as alegacións que estime pertinentes en defensa dos seus dereitos e intereses, e como trámite previo á resolución expresa da ineficacia da comunicación presentada, sen prexuízo das sancións que proceda impoñer por tales feitos.” Pontevedra, 18 de maio de 2015.—O Concelleiro Delegado Da Área de Urbanismo, Antonio Louro Goyanes.
DH. W36.47394 AUTORIZACIÓN DE OBRAS DE ENTUBACIÓN DE CANAL DE DERIVACIÓN A MUÍÑO NO LUGAR DO REGO FONDÓN, CONCELLO DE MEAÑO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 20/01/2015)

As obras solicitadas consisten na execución de 23,52 m de entubación de canal de derivación a muíño, con tubos de fibrocemento de 1,00 m de diámetro e arqueta visitable na parcela da rúa Galicia, 10, Dena, Meaño (Pontevedra) a una distancia de 37 m do río Fondón. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meaño ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 26 de decembro de 2014.—O xefe da Área de Autorizacións e Concesións, Peter John Elena Begoña De la Puebla Enjaai.
EXTRACTO ACORDOS DA XUNTA DE GOBERNO DE 23.03.2015.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 01/04/2015)

Extracto dos acordos adoptados pola Xunta de Goberno Local do Concello de Pontevedra na sesión ordinaria que tivo lugar o día 23.03.2015 O Alcalde, Miguel A. Fernández Lores.
DH. W36.50879. SOLICITUDE DE ENRIQUE RUBIANES BARREIRO. OBRAS DE CONSTRUCCIÓN DE VIVENDA UNIFAMILIAR NA ZONA DE POLICÍA DO REGATO DE COMBE, NO LUGAR DE RÚA FEAL, PARROQUIA DE SOBRADELO (SAN SALVADOR), VILAGARCÍA DE AROUSA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 24/11/2015)

As obras solicitadas consisten na construcción de vivenda unifamiliar de planta semisóto, planta baixa e 1º. andar (con 59,75 m2, 142,61 m2 e 84,20 m2 construidos respectivamente), na parcela de referencia catastral 8047212NH1184N0000MH, a una distancia mínima de 15 m do regato de Combe. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilagarcía de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 11 de novembro de 2015.—O Xefe da Área de Autorizacións e Concesións, Orlando Manuel Paniceres Usman.
SUMINISTRACIÓN DE PRODUCTOS DE LIMPEZA POR PROCEDEMENTO ABERTO
ADMINISTRACIÓN LOCAL — Municipal — Moaña (Contratos administrativos, 23/11/2015)

Concello de Moaña. “Suministración de produtos de limpeza”. 2 anos prorrogabeis por 2 máis, dacordo coa cláusula 5ª do PCAP. Ordinaria. Aberto. Forma de adxudicación: Concurso, múltiples criterios de adxudicación.25.414,78 €, IVE incluído. Non se esixe. Equivalente ó 5% do importe da adxudicación (IVE excluído). Nas dependencias da Secretaría Xeral do Concello de Moaña. As Barxas 2. CP-36950. Moaña. Pontevedra. Teléfono: 986310100, fax: 986310104 e no perfil do contratante na páxina Web do Concello “www.concellodemoana.org” Consonte establece a cláusula 12ª do PCAP: No rexistro de entrada do Concello de Moaña durante o prazo 15 días naturais contados a partir do día seguinte ao da publicación do anuncio no último boletín en que apareza (BOP, DOG ou perfil do contratante). Documentación: Cláusula 12.4 do PCAP. Consonte establece a cláusula 9ª do PCAP. Máis información nos pregos, a consultar en horario de oficinas na propia Casa do Concello e na páxina Web do Concello (perfil do contratante www.concellodemoana.org) Moaña, 20 de outubro de 2015.—A Alcaldesa, Leticia Santos Paz.
CONVENIOS DE COLABORACIÓN ASINADOS ENTRE A DEPUTACIÓN DE PONTEVEDRA E OUTRAS ENTIDADES, TRAMITADOS POLO SERVIZO DECONTRATACIÓN, FACENDA E PATRIMONIO ENTRE OS MESES DE ABRIL EXULLO DE 2015
ADMINISTRACIÓN LOCAL — Provincial — Deputación Provincial (Convenios, 24/07/2015)

De conformidade co establecido no artigo 18 da Lei 38/2003, de 17 de novembro, xeral de subvencións, no artigo 8 da Lei 19/2013, de 9 de decembro, de transparencia, acceso á información pública e bo goberno, e na base 25.16 do Orzamento provincial para o ano 2015, publícanse os convenios de colaboración asinados entre a Deputación de Pontevedra e outras entidades que se formalizaron entre os meses de abril e xullo de 2015 e foron tramitados polo Servizo de Contratación, Facenda e Patrimonio.
INDEMNIZACIÓN POR ASISTENCIAS A ÓRGANOS COLEXIADOS DO CONCELLO DA GUARDA
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 14/07/2015)

Faise público, en cumprimento do artigo 75.5 da Lei 7/1985, de 2 de abril, reguladora da Bases de Réxime Local, o acordo do Pleno do Concello da Guarda adoptado en sesión celebrada o pasado 25 de xuño de 2015 relativo á seguinte proposta da Alcaldía de indemnizacións por asistencias a sesións de órganos colexiados deste Concello, que foi aprobada co voto favorable de 7 concelleiros (7 do grupo municipal do PSOE), co voto en contra de 4 concelleiros (3 do Grupo Municipal do BNG e 1 do Grupo Mixto – Ciudadanos de Centro Democrático) e 6 abstencións (5 do Grupo Municipal do Partido Popular e 1 do Grupo Mixto-Converxencia Galega). Examinado o procedemento incoado para sinalar as retribucións e indemnizacións ós membros deste Corporación, con base no preceptuado no Art.75 da LBRL e 13 do ROF, estudiadas as características peculiares deste Concello, formulase a seguinte proposta: PRIMEIRO.—As contías que percibiran os membros da Corporación que non teñan dedicación exclusiva nin parcial por asistencias a órganos colexiados serán as seguintes: a) Por asistencia a Sesións Ordinarias e Extraordinarias do Pleno da Corporación: 125,00 euros. b) Por asistencia a Sesións da Xunta de Goberno Local: 100,00 euros. c) Por asistencia a Comisións Informativas (Contas, Urbanismo e Asuntos Plenarios: 100,00 euros Estas contías seguiran facéndose efectivas como se viña facendo na actualidade: 1.—Distribución das contías asignadas por asistencia efectiva a cada un dos órganos municipais colexiados proporcionalmente ó número de puntos do orde do día da respectiva convocatoria.2.—Atribuir a cada un dos corporativos a contía correspondente por asistencia ás sesións, en proporción ó número de puntos nos que se atope presente. Enténdese que se está presente nun punto do orde do día cando a presencia se extenda á dación de contas, debate e votación do mesmo.3.—Poderá exonerarse desta norma ós componentes do órgano colexiado respectivo cando se dean circunstancias graves ou excepcionais que xustifiquen a súa saída da sesión. Estas circunstancias deberán ser valoradas individualmente para cada caso polo órgano colexiado no que se produzan, e deberán ser aprobadas polo mesmo.4.—Manter as mesmas condicións en relación co modo de pagamento das asistencias, é dicir, semestralmente. SEGUNDO.—Polas comisións de servicio, percibiranse dietas e gastos de desprazamento, de conformidade co disposto no RD 462/2002 e as disposicións que o completen modifiquen ou substitúan. Nos supostos de circulación por autopista de peaxe indemnizarase o importe pagado, contra a presentación dos xustificantes correspondentes. TERCEIRO.—Publicar, en cumprimento do artigo 75.5 da Lei de Bases de Réxime Local, o presente acordo no Boletín Oficial da Provincia e na Páxina Web Municipal A Guarda, 2 de xullo de 2015.—O Alcalde, Antonio Lomba Baz.
APROBACIÓN DEFINITIVA DO EXPEDIENTE DE SUPLEMENTO DE CRÉDITO FINANCIADO CON REMANENTE DE TESOURERÍA 36/14.
ADMINISTRACIÓN LOCAL — Municipal — Gondomar (Presupostos e cadros de persoal, 02/01/2015)

En cumprimento do artigo 169.1, por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automáticamente elevado a definitivo o Acordo plenario de aprobación inicial do Concello de Gondomar, adoptado en data de 06 de novembro de 2014, sobre Suplemento de Crédito financiado con Remanente de Tesourería por importe de 1.605.472,39 €, que se fai público resumido por capítulos: O que se publica para os efectos previstos na lexislación citada, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. En Gondomar, a 12 de decembro de 2014.—O Alcalde, Fernando Guitián Guitián
APROBACIÓN INICIAL DO REGULAMENTO DE USO DO LOCAL DE ENSAIO MUNICIPAL DE SALCEDA DE CASELAS.
ADMINISTRACIÓN LOCAL — Municipal — Salceda de Caselas (Ordenanzas e Regulamentos, 11/05/2015)

En data de 24 de abril de 2015 o Pleno do Concello acordou aprobar inicialmente o Regulamento de uso do local de ensaio municipal de Salceda de Caselas. De conformidade co artigo 49 da Lei 7/85, reguladora das bases do réxime local, ponse en xeral coñecemento quedando exposto ao público, podendo consultarse o expediente na Secretaría do Concello, por un periodo de trinta (30) días hábiles, que comezará a contar dende o seguinte á inserción deste anuncio no Boletín Oficial da Provincia, co fin de que durante este prazo poidan formularse polos interesados as reclamacións ou alegacións que se consideren oportunas. Caso de non presentarse reclamación algunha, este Regulamento entenderase definitivamente aprobado sen necesidade de novo acordo e sen prexuízo de que o texto íntegro do Regulamento deba publicarse para o seu xeral coñecemento. Salceda de Caselas, 28 de abril de 2015.—O Alcalde, Marcos David Besada Pérez.
EXPEDIENTE MODIFICACIÓN CRÉDITOS FINANCIADOS CON REMANENTE LIQUIDO DE TESOURERÍA PARA GASTOS XERAIS.
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 17/03/2015)

O Pleno do Concello de Forcarei, en sesión extraordinaria celebrada o día 6 de marzo de 2015, acordou a aprobación inicial do expediente de modificación de créditos n.º 3/2015, financiado con cargo ao remanente líquido de Tesouraría para gastos xerais E en cumprimento do disposto no artigo 169.1 por remisión do 177.2 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se finalizado o prazo sinalado non se presentasen reclamacións conta o mesmo, a devandita modificación entenderase definitivamente aprobada. En Forcarei, a 6 de marzo de 2015.—A Alcaldesa, Belén Cachafeiro Anta.
NOTIFICACION A HDROS DE ROGELIO PEREZ CON ENDEREZO EN CAMPO DE EIRÓ, 30 DE INCOACION DE ORDE DE EXECUCION PARA LIMPEZA E TALA DE FINCA SITA EN PEREIRAS, EXPTE. MA 02/2015
ADMINISTRACIÓN LOCAL — Municipal — Mos (Outros documentos, notificacións e informacións públicas, 11/05/2015)

En data 24 de febreiro de 2015, pola Xunta de Goberno Local, dictouse acordo de incoación de orde de execución para limpeza e tala de árbores en finca sita en Pereiras (parcela 501 do polígono 70), denunciado: Hdros. Rogelio Pérez Míguez. Resultando que non se puido practicar a notificación no domicilio dos interesados. Pola presente e ao amparo do artigo 59.5 da Lei 30/1992, de 26 de novembro de Réxime xurídico das Administracións públicas e do Procedemento Administrativo Común, notifícase aos interesados dito acordo. Tendo en conta que, en atención ao previsto no artigo 61 da LRXPAC, o acto non se publica na súa integridade, fáiselle saber aos interesados que o texto íntegro resolución que se notifica está ao seu dispor nas dependencias de Medio Ambiente do Concello de Mos, sitas en Rúa da Autovía, 86 Rexenxo parroquia de Petelos. Os interesados disporán dun prazo de QUINCE DÍAS HÁBILES, contados a partires do día seguinte ao da publicación deste anuncio, para alegar e presentar os documentos e informacións que xulgue pertinentes perante o instructor do expediente. Para que conste e lles sirva de notificación aos citados interesados, en cumprimento do disposto no artigo 59.5º da citada Lei 30/1992, de 26 de novembro, expido esta cédula. Mos, 23 de abril de 2015.—A concelleira delegada de medio ambiente, Julia Loureiro Campo.
EXPROPIACIÓN FORZOSA PARA A EXECUCIÓN DA OBRA "PROXECTO DE CONSTRUCIÓN DO ENLACE EN CURRO DAS AUTOVÍAS A SANXENXO E VILAGARCÍA DE AROUSA".
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 19/03/2015)

Expediente: Expropiación forzosa para a execución da obra “Proxecto de construción do enlace en Curro das Autovías a Sanxenxo e Vilagarcía de Arousa, da Autoestrada AP-9 e a estrada PO-531.” Clave: PO/02/199.01.2 Termo Municipal: Meis. Importes: 385.455,00 €, 82.095,57 €. Recibido o libramento para o pagamento do expediente de expropiación forzosa de referencia e facéndose efectivo polo pagador, sinalouse por este Servizo Provincial de Infraestruturas, no cumprimento do disposto no artigo 49 do Regulamento da Lei de Expropiación Forzosa, aprobado por Real Decreto de 26 de abril de 1957 (BOE núm.160, de 20 de xuño de 1957), a data para a efectividade do mesmo, aos titulares dos bens e dereitos expropiados que figuran na relación exposta no taboleiro de edictos do Concello. O pago efectuarase polo pagador en presenza do representante da Administración e do alcalde e o secretario do citado Concello na data e no lugar que de seguido se indican: —Data: 7 de abril de 2015 —Hora: 10:00 a 13:00 horas —Lugar: Casa do Concello de Meis O que se fai público para xeral coñecemento, advertindo aos interesados que o pago farase precisamente aos que figuran como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditala sucesión en caso de figurar o predio a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do Concello. Pontevedra, 2 de marzo de 2015.—O Xefe do Servizo, Fausto Núñez Vilar.
CORRECCIÓN DE ERROS DO ANUNCIO PUBLICADO NO BOP Nº 125, DE 2 DE XULLO DE 2015
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 02/09/2015)

Advertido erro no edito publicado no BOP nº 125, de 2 de xullo de 2015, correspondente á Resolución de Alcaldía do día 23 de xuño de 2015, na que se determina o desempeño dos cargos con dedicación exclusiva deste Concello das Neves, onde di: “Publícase a Resolución de Alcaldía do día 23 de maio de 2015, na que se determina.”, debe dicir: “Publícase a Resolución de Alcaldía do día 23 de xuño de 2015, na que se determina.”. O que se publica aos efectos oportunos. As Neves, a 24 de agosto de 2015.—O Alcalde-Presidente, Xosé Manuel Rodríguez Méndez.
LICITACIÓN PARA A CONTRATACIÓN DO SUBMINISTRO EQUIPAMENTO E MELLORA DO TEATRO PRINCIPAL
ADMINISTRACIÓN LOCAL — Municipal — Estrada, A (Contratos administrativos, 11/06/2015)

a).—Organismo: Concello da Estrada a).—Obxecto: Adquisición de butacas, luminarias para o Teatro Principal e o pintado e repaso en paramentos interiores do mesmo. b).—Lugar de execución: Edificio Teatro Principal. c).—Duración: O prazo de entrega e instalación será de dous meses contados a partires do día seguinte ao da sinatura do contrato. a).—Tramitación: Ordinaria. b).—Procedemento: Aberto. c).—Criterios de adxudicación: Os previstos no Prego de Cláusulas Administrativas Particulares. a) 117.344,54 euros (IVE incluído), que se distribúe do seguinte xeito: -Iluminación. 12.984,10 euros. -Pintura:. 3.820,10 euros. -Mobiliario.80.174,16 euros. (A estas cantidades hai que engadirlle o IVE correspondente). a).—Provisional: Non se esixe. b).—Definitiva: 5 % do importe de adxudicación excluído o IVE. a) Clasificación (grupo, subgrupo e categoría): non se esixe. b) Solvencia económica e financeira e solvencia técnica e profesional, no seu caso, de acordo co establecido no PCAP. c) Outros requisitos específicos: Non se prevén. Tanto a Memoria coma o Prego de Prescripcións Técnicas e o de Clausulas Administrativas Particulares atópanse a disposición dos interesados no Perfil do Contratante da páxina web do Concello da Estrada (www.aestrada.com). Información relativa aos Pregos de Cláusulas Administrativas Particulares poderá obterse na Secretaría do Concello. a).—Prazo: 15 días naturais, contados a partires do seguinte ao da publicación deste anuncio no último diario oficial no que se faga (BOP ou DOGA). Se o último día de prazo coincidise en sábado ou inhábil, entenderase prorrogado ao primeiro día hábil seguinte. b).—Modalidade de presentación. Presencial ou por correo. a).—Entidade: Rexistro Xeral do Concello de A Estrada. b).—Enderezo: Praza da Constitución nº 1 c).—Localidade e Código Postal: A Estrada. CP 36680. d).—Teléfono: 986 57 01 65. e).—Fax: 986 57 02 33 O día e hora da apertura pública das ofertas será anunciado previamente polo Concello mediante publicación de anuncio no Perfil do Contratante. Sen prexuízo doutros que lle puideran corresponder, serán por conta do adxudicatario os gastos de publicación que puidera xerar o procedemento. A Estrada 26 de maio de 2015.—O Alcalde, José C. López Campos.
NOTIFICACIÓN VEHÍCULOS ABANDONADOS QUE COMENZA POR PO6071BF
ADMINISTRACIÓN LOCAL — Municipal — Vigo (Outros documentos, notificacións e informacións públicas, 29/05/2015)

De conformidade có disposto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e do procedemento administrativo común, por non terse podido practicar as notificacións nos últimos domicilios coñecidos, fanse públicos os seguintes requerimentos de retirada de vehículos presuntamente abandonados na vía pública que se relacionan de seguido. Os interesados dispoñen dun prazo de 15 días naturais, contados a partires do día seguinte ao da publicación deste anuncio, para formular as alegacións que estimen pertinentes ou aportar a documentación que acredite que o vehículo non se atopa abandonado na vía pública. Deberán aportar fotocopia compulsada do permiso de circulación do vehículo, fotocopia compulsada da tarxeta de inspección técnica coa última ITV pasada e fotocopia compulsada do seguro obrigatorio coa acreditación do seu pagamento. Infórmase aos titulares dos vehículos que no suposto de aportar toda a documentación requirida en regra, procederase ao arquivo do seu expediente, continuándose coa súa tramitación no caso contrario. No suposto de non dar cumprimento ao disposto no apartado precedente, ao abeiro do disposto no artigo 86.1. b) do R. D. Lex.339/1990, do 2 de marzo, polo que se aprobou o texto articulado da lei de tráfico, circulación de vehículos a motor e seguridade vial, modificado pola lei 18/2009, do 23 de novembro, os interesados dispoñen dun prazo de un mes, contado a partires do día seguinte ao da publicación deste anuncio, para proceder á retirada dos seus vehículos da vía pública ou ás súas entregas nun centro autorizado de tratamento ou instalación de recepción regulado no Real Decreto 1383/2002, de 20 de decembro, sobre xestión de vehículos ao final da súa vida útil. Advírtese aos titulares dos vehículos que pasado o prazo indicado no apartado precedente sen dar cumprimento ao requirido, a Administración Municipal procederá ao traslado dos vehículos a un centro autorizado dándolles o tratamento de residuos sólidos urbanos de acordo coa normativa ambiental vixente. Asemade, unha vez teña sido declarado abandonado o vehículo na vía pública, esta Administración adoptará as medidas sancionadoras previstas na Ordenanza Municipal de Limpeza Pública e Tratamento de Residuos, modificada por acordo plenario de 26/05/2008 (BOP nº 240, de 11.12.2008), que tipifica devandito abandono como infracción medio ambiental grave, establecendo sancións por contía de 3.000 € no seu artigo 49. Os expedientes relacionados poden ser consultados no servizo de seguridade, sito no soto primeiro da Casa do Concello de Vigo, en horario de 9:00 ás 13:30 horas. O Concelleiro Delegado de Seguridade e Mobilidade, Carlos López Font.
FORMALIZACIÓN DA ADXUDICACIÓN DAS OBRAS DE "MELLORA E ACONDICIONAMENTO DO ENTORNO FLUVIAL DE AS PESQUEIRAS".
ADMINISTRACIÓN LOCAL — Municipal — Arbo (Contratos administrativos, 26/11/2015)

De conformidade co que determina o artigo 154 do Real Decreto Lexislativo 3/2011, de 14 de novembro, polo que se aproba o Texto Refundido da Lei de contratos do sector público, faise pública a formalización da adxudicación do seguinte contrato: Concello de Arbo. a. Tipo de contrato: execución de obra pública. Mellora e acondicionamento do entorno fluvial de As Pesqueiras. Ordinaria.100% Axencia de Turismo de Galicia. Negociado sen publicidade. b. Data: Acordo da Xunta de Goberno Local de 04.11.15 c. Contratista: “Construcciones Vale S. L.”, con CIF núm. B-36024933. d. Oferta económica: 203.910,70 € (IVE 21% engadido). * Melloras ofertadas na calidade das unidades de obra e materiais contemplados no proxecto: Total: 28.470,96 €. *Melloras das condiciones estéticas, funcionais e medio ambientais das obras a realizar: Total: 16.554,75 €. *Redución do prazo de execución do contrato: 43 días naturais, sendo o prazo de execución final de 47 días (para axustarse á data límite que marca o Concello para terminar a obra 15.12.15 *Maior prazo de garantía sobre o mínimo previsto nos pregos: 36 meses, sendo o prazo total de 48 meses.05.11.15. Arbo, 9 de novembro de 2015.—O Alcalde, Horacio Gil Expósito.
EXPEDIENTE IN407A 2015/136-4. SOLICITUDE DE UNIÓN FENOSA DISTRIBUCIÓN SA PARA AUTORIZACIÓN DAS INSTALACIÓNS ELÉCTRICAS QUE SE DESCRIBEN NO CONCELLO DE MEIS.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 25/09/2015)

Resolución do 7 de agosto de 2015 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de MEIS. (expediente IN407A 2015/136-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 7 de agosto de 2015.—O Xefe Territorial, P. A. o Xefe do Servizo de Administración Industrial (Decreto 110/2013, do 4 de xullo), Hans Gerd Coromina Chipana.
EXECUCIÓN DE TÍTULOS XUDICIAIS 22/2015. NOTIFICACIÓN A PESCADOS NEW AGE, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 13/02/2015)

Fago saber: Que no procedemento ETJ 22/15 deste xulgado, seguido a instancia de BIBIAN LLONGARRIU BARINAGARREMENTERIA e outros contra PESCADOS NEW AGE, S. L., sobre execución de sentenza, ditouse a seguinte resolución: Auto despachando execución e Decreto de medidas de data 29/01/2015 contra os que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación ao demandado PESCADOS NEW AGE, S. L., cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e nove de xaneiro do dous mil quince.—O Secretario Xudicial.
IN407A 2015/103-4. SOLICITUDE DE ELECTRA ALTO MIÑO, SA, DE AMPLIACIÓN DE POTENCIA DO CT SALVATERRA-PARQUE (SALVATERRA DE MIÑO)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 06/10/2015)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 16 de setembro de 2015.—O Xefe Territorial, Ignacio Rial Santomé.
EXPOSICIÓN PÚBLICA TRAS APROBACIÓN INICIAL DO REGULAMENTO REGULADOR DO REXISTRO CONTABLE DE FACTURAS DO CONCELLO DE ARBO
ADMINISTRACIÓN LOCAL — Municipal — Arbo (Outros documentos, notificacións e informacións públicas, 13/03/2015)

O Pleno do Concello de Arbo, en sesión extraordinaria celebrada o día 23.02.15, acordou a aprobación inicial do Regulamento Regulador do Rexistro Contable de Facturas do Concello de Arbo, e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública por prazo de trinta días, a contar dende o día seguinte á inserción deste anuncio no Boletín Oficial da Provincia, para que poda ser examinado e se presenten as reclamacións que estimen oportunas. Se transcorrido dito prazo non se presentasen alegacións, considerarase aprobado definitivamente dito acordo. En Arbo a 24 de febreiro de 2015.—O Alcalde, Horacio Gil Expósito.
NOTIFICACIÓN DE EMPRAZAMENTO A PROMOCIONES XUCABA, S. L.
ADMINISTRACIÓN LOCAL — Municipal — Cangas (Outros documentos, notificacións e informacións públicas, 13/05/2015)

Intentada sen efecto a notificación de emprazamento ao interesado na forma establecida no artigo 59 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, e non sendo posible practicala, en cumplimento do apartado 5 do citado artigo, polo presente anuncio notifícase a Promociones Xucaba, S. L., con ultimo domicilio coñecido na rúa Concepción Arenal, nº 134 – 1º, 36950 Moaña, o presente emprazamento: Polo Xulgado Contencio Administrativo nº 1, comunicouse a interposición de recurso contencioso-administrativo, procedimento abreviado nº 47/2015 promovido por Bernardo Juan Ann Christin Aleksandrova Pancheva contra o Concello de Cangas sobre Administración Local. En cumplimento do establecido no artigo 49 da Lei 29/1998, de 13 de xullo, reguladora da Xurisdicción Contencioso-Administrativa, e por considerar que Promociones Xucaba, S. L. pode ter a condición de interesado no procedemento, por medio da presente emprázaselle para que, si o estima conveniente, poida persoarse como parte no procedemento inciado, no plazo de nove días. Cangas, 5 de maio de 2015.—O Alcalde, José Enrique Sotelo Villar.
CONSTITUCIÓN DE LA UNIDAD URBANÍSTICA DE CONSERVACIÓN DE LA UE CHANTADA-VIGO (EXPTE.5144/401)
ADMINISTRACIÓN LOCAL — Municipal — Vigo (Urbanismo e Patrimonio, 12/05/2015)

“PRIMEIRO: Aplicar á entidade urbanística de conservación da «U. A. 3 CHANTADA» o modelo xeral de Estatutos de Entidades Urbanísticas Colaboradoras aprobado definitivamente polo Consello da XMU o día 11.12.2003 (BOP nº 1, do 02.01.2004). SEGUNDO: Aprobar a constitución da entidade urbanística de conservación da «U. A. 3 CHANTADA» formalizada mediante as escrituras públicas outorgadas perante o Iñigo Antonio Steinhoff Sanchez Robles e do Ilustre Colexio de Galicia, D. Alberto Dario Mario Jorge Cervino De Miguel, os días 22.07.2014 e 14.01.2015, cos nº. 1306 e 85 respectivamente, do seu protocolo que foi constituída por transformación da Xunta de Compensación da «U. A. 3 CHANTADA». TERCEIRO: Designar como representante desta Administración municipal na entidade urbanística colaboradora, aos efectos previstos na lexislación de aplicación, á Angeles Beatriz Gelabert Theotonio. MªMaria Mirta Mbo Saura. CUARTO: Publicar o presente acordo no Boletín Oficial da Provincia. QUINTO: Instar da Xunta de Galicia a inscrición desta entidade no Rexistro de entidades urbanísticas colaboradoras e a estes efectos, darlle traslado do presente acordo, así como dunha copia debidamente dilixenciada das ditas escrituras públias. SEXTO: Notificar aos interesados o presente acordo, con indicación de que pon fín á vía administrativa e de que contra o mesmo caberá interpoñer, alternativamente, recurso potestativo de reposición no prazo dun (1) mes ou directamente, recurso contencioso-administrativo perante o Xulgado do contencioso-administrativo de Vigo, no prazo de dous (2) meses, a contar en ambos prazos dende o día seguinte á notificación do presente acordo.” Vigo, 8 de abril de 2015.—A Vicepresidenta da XMU (Resolución do 08.02.2013), María del Carmen Silva Rego.
RESOLUCIÓN DE DELEGACIÓN DAS FUNCIÓNS DO ALCALDE NO 1º TENENTE DE ALCALDE
ADMINISTRACIÓN LOCAL — Municipal — Fornelos de Montes (Outros documentos, notificacións e informacións públicas, 26/06/2015)

Tendo previsto ausentarme transitoriamente do Municipio do día 21 de xuño de 2015 ata o día 28 de xuño de 2015, ambos inclusive, e co fin de dar cumprimento ao disposto sobre o particular no art.47.2 do Regulamento de Organización, Funcionamento e Réxime xurídico das Entidades Locais, veño en dispor o seguinte: Delegar durante a miña ausencia, a totalidade das funcións da Alcaldía no Martha Guadalupe Prato Abaurre D. Alfonso Ventín Estévez. Comuníquese esta resolución ao designado e publíquese no Boletín Oficial da Provincia. Mándao e asínao o Sr. Alcalde en Fornelos de Montes a dezanove de xuño de dous mil quince, do que como Secretario, dou fe. O Alcalde, Emiliano Lage Rodríguez.—O Secretario, José Mª Santaló Rodríguez.
DH. V36.49994. SOLICITUDE DO CONCELLO DE PORTAS
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 16/09/2015)

O CONCELLO DE PORTAS de conformidade co artigo 245 do Regulamento do dominio público hidráulico, solicita autorización de vertido dun caudal máximo de 10 m3/hora (87.600 m3/ano) de augas residuais domésticas depuradas ao rego de Chas (cunca do río Umia) procedentes da EDAR de Veiga da Ponte (t. m. Portas). As augas residuais domésticas procedentes do saneamento do lugar de Chan de Outeiro (t. m. Portas) son tratadas nun sistema de depuración prefabricado deseñado para 400 habitantes equivalentes e asentado no lugar de Veiga da Ponte–Vilavedra (t. m. Portas), que consta dos seguintes dispositivos: Arqueta con reixa de desbaste manual de 30 mm de luz de paso e cestón de recollida de sólidos. Sistema de tratamento biolóxico prefabricado de 80 m3 de capacidade e dimensións 3 m de diámetro x 11,8 m de lonxitude, constituído por: dixestor aireado, clarificador e recirculación de lodos. Unha vez depuradas estas augas residuais son vertidas, previo paso por unha arqueta de toma de mostras, ao rego de Chas (cunca do río Umia) a través dun conduto de PVC de 300 mm de diámetro e 10 m de lonxitude. As coordenadas UTM do punto de vertido ao rego de Chas (cunca do río Umia) destas augas residuais depuradas son: X=526.367; Y=4.710.465 (datum ETRS89). O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no boletín oficial da provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela e no Servizo Territorial Sur de Augas de Galicia asentado na rúa San Salvador, núm.2 – 4º Vigo; onde se atopa exposto o proxecto para que poida ser examinado por quen desexe. Santiago de Compostela, a 17 de agosto de 2015.—O Xefe da Área de Vertidos, Agnes Maria Benrahma Acimas.